**6. ura SLJ 9.ab skupin Kavčič 13. maj**

Na [povezavi](https://www.youtube.com/watch?v=ZOKWKuaOFm8&feature=player_embedded) si lahko ogledaš film o Karlu Destovniku ̶ Kajuhu (slednje je partizansko ime). Z ogledom boš osvežil znanje dogajanju v drugi svetovni vojni na slovenskem območju, vsebuje pa tudi recitacije nekaterih njegovih pesmi.

**Zapiši: Slovstvo NOB** (narodnoosvobodilni boj) je oznaka za slovensko književnost in za revolucionarno preobrazbo slovenske družbe v času II. svetovne vojne. Pisci so ustvarjali na osvobojenem ozemlju ali pa so ostali na okupiranih področjih in ustvarjali v "kulturnem molku". Dela so lahko objavljali samo **ilegalno**. Teksti slovstva NOB so izhajali v **glasilih** OF. Med temi glasili je bil najpomembnejši Slovenski poročevalec. Vodilna smer je bil že znani **socialni realizem**. Za neposredno učinkovanje je bila najprimernejša **lirika**. Od pripovedništva se je uveljavila le **krajša proza** - črtice, novele.

V zvezek zapiši naslov **Karel Destovnik - Kajuh: Jesenska**. Preberi pesem v berilu ali [tu.](https://sl.wikisource.org/wiki/Jesenska_%28Karel_Destovnik_-_Kajuh%29)

V zvezek povzemalno odgovori na vprašanja.

1. Kaj si občutil ob branju pesmi? Te je pesem nagovorila? Tudi ti zdaj po čem hrepeniš?

2. Kdo so pesnikovi tovariši? Česa naj bi se spomnili? Kaj in zakaj naj bi se vzdramilo v ljudeh? Kdaj ljudje razmišljajo o svobodi, hrepenijo po njej?

3. Pesem govori o dogajanju med vojno. Bi ljudje preživeli, če ne bi upali in bili optimistični?

4. Zakaj jesen je in ni naša? V kaj naj bi tovariši zaupali, verovali? Kako bo prišla svoboda in kdaj? Glede na vsebino označi čas dogajanja (začetek/konec vojne??)

5. Kaj napoveduje divjost konja? Bi lahko prišla svoboda kot zajec?

6. Kaj sporoča pesem? (Je vzpodbuda za upor, boj ali miritev ljudi in upanje?)

7. Opiši obliko pesmi (kitice, verz, rima, ponavljanja).

8. Zakaj je pesem tipično besedilo slovstva NOB?